สะพานวิลเลียมส์เบิร์ก

สะพานวิลเลียมส์เบิร์ก () เป็นสะพานแขวนข้ามแม่น้ำอีสต์ในนครนิวยอร์ก เชื่อมระหว่างย่านโลเวอร์อีสต์ไซด์ของแมนแฮตตันกับย่านวิลเลียมส์เบิร์กของบรุกลิน เดิมชื่อสะพานอีสต์ริเวอร์ สร้างเสร็จใน ค.ศ. 1903 มีความยาวรวม  ถือเป็นสะพานแขวนที่มีช่วงสะพานยาวที่สุดในโลกจนถึง ค.ศ. 1924

มีการเสนอโครงการสะพานนี้ในเดือนมกราคม ค.ศ. 1892 และได้รับอนุมัติใน ค.ศ. 1895 งานก่อสร้างเริ่มขึ้นเมื่อ 19 มิถุนายน 1896 ภายใต้หัวหน้าวิศวกร เลฟเฟิร์ต แอล. บัก () แม้จะมีความล่าช้าและปัญหาขาดแคลนงบประมาณ สะพานก็เปิดใช้งานเมื่อ 19 ธันวาคม ค.ศ. 1903 นอกเหนือจากช่องเดินรถยนต์ ทางเดิน และรางรถไฟใต้ดินนครนิวยอร์กแล้ว สะพานยังมีรางรถรางสี่เส้น ซึ่งถูกแทนที่ด้วยช่องเดินรถยนต์ใน ค.ศ. 1936 และ 1949 สะพานผ่านการปรับปรุงครั้งใหญ่ในทศวรรษ 1980 และ 1990 หลังการค้นพบข้อบกพร่องทางโครงสร้างอย่างรุนแรง และกำลังได้รับการปรับปรุงอีกครั้งในทศวรรษ 2020

ช่วงหลักของสะพานวิลเลียมส์เบิร์กมีความยาว  รองรับด้วยเคเบิลหลักสี่เส้น แขวนจากหอคอยสองต้นสูง  สิ่งที่ต่างจากสะพานแขวนที่คล้ายกันคือช่วงข้างได้รับการรองรับด้วยโครงถักและหอคอยเพิ่มเติม พื้นสะพานมีความกว้าง  รองรับแปดช่องจราจรสำหรับยานพาหนะ สองรางรถไฟใต้ดิน และสองทางเดินสำหรับคนเดินเท้าและทางจักรยานที่บรรจบกันบนฝั่งแมนแฮตตัน สะพานแห่งนี้เป็นหนึ่งในสี่สะพานสำหรับยานพาหนะที่เชื่อมเกาะแมนฮัตตันและเกาะลองโดยตรง ร่วมกับสะพานควีนส์โบโรทางเหนือ และสะพานแมนแฮตตันกับบรุกลินทางใต้ สะพานยังทำหน้าที่เป็นทางหลวงเชื่อมไปยังและมาจากทางด่วนบรุกลิน–ควีนส์ (I-278) ในบรุกลิน

 ดูเพิ่ม 

 รายชื่อจุดข้ามแม่น้ำอีสต์
 รายชื่อสะพานและอุโมงค์ในนครนิวยอร์ก
 รายชื่อสะพานในสหรัฐ
 รายชื่อช่วงสะพานแขวนที่ยาวที่สุดในโลก

 อ้างอิง 

 แหล่งข้อมูลอื่น 

 สะพานวิลเลียมส์เบิร์ก ที่กรมการขนส่งนครนิวยอร์ก


 nycroads.com
 NYCsubway.org – สะพานวิลเลียมส์เบิร์ก

หมวดหมู่:ก่อตั้งในนครนิวยอร์กในปี พ.ศ. 2456
หมวดหมู่:ทางจักรยานในนครนิวยอร์ก
หมวดหมู่:สะพานที่สร้างเสร็จในปี พ.ศ. 2456
หมวดหมู่:สะพานในบรุกลิน
หมวดหมู่:สะพานบนระบบทางหลวงอินเตอร์สเตต
หมวดหมู่:สะพานข้ามแม่น้ำอีสต์
หมวดหมู่:สะพานสองชั้น
หมวดหมู่:บันทึกประวัติศาสตร์วิศวกรรมของอเมริกาในนครนิวยอร์ก
หมวดหมู่:สถานที่สำคัญทางประวัติศาสตร์ทางวิศวกรรมโยธา
หมวดหมู่:อินเตอร์สเตต 78
หมวดหมู่:สะพานโลหะในสหรัฐ
หมวดหมู่:สะพานคนเดินในนครนิวยอร์ก
หมวดหมู่:สะพานรถไฟในนครนิวยอร์ก
หมวดหมู่:สะพานถนนในนครนิวยอร์ก
หมวดหมู่:สะพานถนน-รถไฟในสหรัฐ
หมวดหมู่:สะพานแขวนในนครนิวยอร์ก
หมวดหมู่:สะพานแบบโครงในสหรัฐ
หมวดหมู่:วิลเลียมส์เบิร์ก (บรุกลิน)